**NÁVRH**

**KÚPNA ZMLUVA č. .....**

**uzatvorená podľa ustanovenia § 409 a násl. zákona č. 513/1991 Zb. v znení neskorších predpisov, Obchodný zákonník,**

**na dodanie tovaru**

uzatvorená medzi zmluvnými stranami:

Kupujúci: **KAMENEC, s.r.o.**

Sídlo:58, 906 14 Bukovec

Právna forma: spoločnosť s ručením obmedzeným

Štatutárny orgán: Aise Bouma– konateľ

Bankové spojenie:

IBAN:

IČO: 36226343

DIČ : 2020187543

IČ DPH: SK2020187543

Osoby oprávnené rokovať : Aise Bouma– konateľ

(ďalej len „kupujúci“)

**a**

Predávajúci:

Sídlo:

IČO:

DIČ:

IČ DPH:

Registrácia:

Štatutárny orgán:

Bankové spojenie:

IBAN:

(ďalej len „predávajúci“)

Článok I

**Predmet zmluvy**

1. Predávajúci sa zaväzuje v rozsahu a za podmienok dohodnutých v tejto zmluve dodať tovar uvedený v bode 3 tohto článku riadne a včas a dodaný tovar odovzdať v čase a mieste uvedenom v článku II tejto zmluvy.
2. Kupujúci sa zaväzuje dodaný tovar prevziať v súlade s ustanoveniami tejto zmluvy, zaplatiť predávajúcemu dohodnutú cenu vo výške a spôsobom uvedeným v článku III tejto zmluvy a poskytnúť predávajúcemu súčinnosť potrebnú na riadne a včasné dodanie tovaru.
3. Tovarom sa pre účely tejto zmluvy rozumie dodanie strojov v súlade s ponukou predloženou v rámci výberu dodávateľa vo verejnom obstarávaní „Chladiaci tank s objemom min. 8000 litrov“, ktorý kupujúci uskutočnil v súlade s „Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020“ v aktuálnom znení.
4. Predávajúci je povinný dodať predmet zmluvy v súlade s jeho ponukou, ktorú predložil kupujúcemu ako uchádzač v obstarávaní v súlade s Výzvou na predkladanie ponúk a Súťažnými podkladmi. Predmet plnenia zmluvy je totožný s predmetom zákazky vykonaného obstarávania.

Článok II

**Čas a miesto plnenia**

1. Zmluvné strany sa dohodli, že predávajúci dodá tovar na základe doručenej záväznej objednávky zo strany kupujúceho, v ktorej bude určený čas a miesto na dodanie tovaru.
2. Predávajúci je povinný odovzdať tovar prostredníctvom svojho konateľa alebo zástupcu pre odborné záležitosti, príp. iného povereného zamestnanca.
3. Kupujúci prevzatie a prehliadku tovaru potvrdí predávajúcemu podpísaním dodacieho listu, vydaním písomného potvrdenia.
4. Predmetný tovar je až do doby úplného zaplatenia majetkom predávajúceho.
5. Lehota plnenia: Termín dodania do 180 kalendárnych dní od doručenia záväznej objednávky predávajúcemu a uhradenia zálohovej faktúry zo strany kupujúceho.

Článok III

**Cena a platobné podmienky**

1. Zmluvné strany sa dohodli na celkovej cene za predmet zmluvy, ktorá je ............. **Eur bez DPH**, t.j. **.................. Eur s DPH** (slovom .................................................................). Cenu sa kupujúci zaväzuje predávajúcemu uhradiť nasledovne:
2. 30% z celkovej ceny za predmet zmluvy formou zálohovej faktúry, ktorú je predávajúci oprávnený vystaviť po doručení záväznej objednávky zo strany kupujúceho; splatnosť zálohovej faktúry bude 14 dní po vystavení faktúry
3. 70% z celkovej ceny za predmet zmluvy po dodaní a nainštalovaní predmetu zmluvy v čase a mieste plnenia podľa článku II tejto zmluvy na základe faktúry vystavenej predávajúcim; splatnosť faktúry bude 14 dní po vystavení faktúry.

|  |  |  |  |  |
| --- | --- | --- | --- | --- |
| **Názov tovaru** | **Počet ks** | **Cena za 1 ks bez DPH v Eur** | **Cena spolu bez DPH v Eur** | **Cena spolu s DPH v Eur** |
| **Chladiaci tank s objemom min. 8000 litrov** | 1 |  |  |  |

Článok IV

**Zodpovednosť za vady tovaru**

1. Predávajúci zodpovedá za to, že tovar má v čase jeho odovzdania kupujúcemu dohodnuté vlastnosti podľa tejto zmluvy a spĺňa všetky požadované technické parametre.
2. Predávajúci zodpovedá za vady tovaru, ktoré má tovar v čase jeho prevzatia kupujúcim, ako aj za vady, ktoré sa vyskytnú po prevzatí tovaru v záručnej dobe. Predávajúci zodpovedá aj za vady tovaru vzniknuté po odovzdaní tovaru, ak boli spôsobené porušením jeho povinností.
3. Predávajúci preberá záruku za akosť tovaru. Záručná doba je dohodnutá na obdobie 24 mesiacov.
4. Vady predmetu plnenia, ktoré má tovar v čase prevzatia, musí kupujúci reklamovať písomne u predávajúceho v lehote do 7 pracovných dní odo dňa prevzatia. Pri predávanom tovare, na ktorý predávajúci poskytuje záruku, je kupujúci povinný vady akosti reklamovať do 7 pracovných dní od ich zistenia, najneskôr do konca záručnej lehoty. Písomná reklamácia musí obsahovať aspoň tieto údaje: číslo Kúpnej zmluvy, druh dodaného tovaru, dátum dodania tovaru, opis vady tovaru a ako sa prejavuje.
5. Zmluvné strany sa dohodli, že predávajúci v rámci záručnej doby poskytne záručný servis s nástupom na zásah do 24 hodín bezodplatne na výmenu bežne opotrebovaných náhradných dielov, servisného technika a preventívnych servisných prehliadok podľa pokynov výrobcu stroja.
6. Zmluvné strany sa dohodli, že na úpravu nárokov z vád tovaru sa vzťahujú ustanovenia § 436 až § 441 Obchodného zákonníka.
7. Kupujúci má pri vyskytnutí sa vady tovaru právo voľby z nasledovných nárokov: odstránenie vád opravou tovaru, ak je tento opraviteľný, dodanie náhradného tovaru, ak tovar nie je opraviteľný.

###### Článok V

### Zmluvné pokuty a sankcie

1. V prípade, že predávajúci neodovzdá riadne predmet zmluvy v zmluvnom termíne, kupujúci má právo na zmluvnú pokutu vo výške 0,01 % z ceny predmetu zmluvy bez DPH za každý deň omeškania.
2. V prípade, že je kupujúci v omeškaní s úhradou faktúry, predávajúci má právo na úroky z omeškania v zmysle § 369 Obchodného zákonníka.

###### Článok VI

### Ostatné dojednania

1. Predávajúci sa zaväzuje strpieť, že Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a predávajúci je povinný poskytnúť súčinnosť v plnej miere. Zároveň sa predávajúci zaväzuje uvedenú povinnosť preniesť do zmluvných povinností svojich subdodávateľov v prípade, že na plnenie predmetu tejto zmluvy využije subdodávateľov.
2. Kupujúci má právo bez akýchkoľvek sankcií odstúpiť od zmluvy s predávajúcim v prípade, kedy ešte nedošlo k plneniu zo zmluvy medzi kupujúcim a predávajúcim a výsledky kontroly Poskytovateľa neumožňujú financovanie výdavkov vzniknutých z tohto obstarávania.
3. Kupujúci vyžaduje, aby predávajúci uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu:

Subdodávateľ: .............................................

Adresa subdodávateľa: .............................................

IČO subdodávateľa: .............................................

Osoba oprávnená konať za subdodávateľa (meno a priezvisko, adresa pobytu, dátum narodenia): ..........................................................................................................................................

Článok VII

**Záverečné ustanovenia**

1. Zmena tejto zmluvy je možná len na základe písomných dodatkov podpísaných oprávnenými zástupcami oboch zmluvných strán.
2. Táto zmluva je vypracovaná v 3 vyhotoveniach, 1 vyhotovenie pre predávajúceho a 2 vyhotovenia pre kupujúceho.
3. Právne vzťahy neupravené zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.
4. Obe strany vyhlasujú, že si zmluvu riadne prečítali, porozumeli jej a na znak súhlasu s jej obsahom pripájajú svoje podpisy.
5. Táto zmluva nadobúda platnosť a účinnosť dňom jej podpísania oprávnenými zástupcami oboch zmluvných strán.

V Bukovci, dňa ................

.................................................................. ..................................................................

Aise Bouma– konateľ

Príloha: Špecifikácia a parametre tovar